dh-unibe/image-text_koenigsfelden-charters-post-1500 huggingface dataset:
Allen den, die disen brief ansehent oder hoͤrent lesen nu, ✳ oder hie nach, ✳ kùnde ich, Wernher
Claus von Brugg, ✳ der hocherbornē, durlùchtigē un̄ minˀ gnedigˀ fraͧwē, fran Agnesen, wilent chûnigin ze Ungnˀ, phlegˀ, un̄ vogt uf dem Boͤtzberg un̄ in dem Eygen, ✳ daz fûr mich kam in gericht,
do ich ze gericht sasz ze Brugg vor dem Obern Tor, ✳ der erber, bescheiden man Cuͦnrat von
Wolen, hern Wernhers, seligē, sun, eins ritters, ✳ und da vor mir uf gab, vertiget un̄ vˀsaszte
in phandeswîs mit rechtˀ urteilde ✳ sin bùrglehen ze Habspurg in Ergoͧw, daz mā nemet vō Wuͦlpelsperg,
mit allen den rechtē un̄ nûtzē, so darzuͦ gehoͤret, ✳ Annen, sinˀ elichen husfroͧwē, ✳ Ruͦdolfs, seligē, tochtˀ,
vō Iberg, ✳ umb fùnftzig march silbers Zûrichˀ gewichtes, ✳ daz oͧch lehen ist vō minˀ gnedigˀ herschaft vō Oͤster₎, ✳ un̄ hat och daz vorgen̄ lehen Annen, sinˀ elichen hùsfroͧwē, vˀsetzet in phandeswis
umb fùnfzig march silbers Zùrichˀ gewichtes widˀ ze loͤsenne, ✳ ditz hat er alles gûtan ✳ mit urloͧb,
mit gunst un̄ mit willen ✳ dez hochˀbornē, durlùhtigē furstē herzog Alb̄r vō Oͤsterich ✳ un̄ als
er brief dar ûber von im hat. ✳ oͧch sol man wissen, ✳ daz dˀ vorgen̄ Cuͦnrat von Wolen ✳ vor mir in gericht
mit rechtˀ urteilde ✳ uf geben hat, gevertigot un̄ vˀsetzet in phandeswis sin mattē Zum Bogen, die
ledig eygen ist, ✳ dez Vō Wolen Matte gùnant ,✳ zwischent Wolen ✳ un̄ Walteschwile gelegē, ✳ die
Ruͦdolf Buͤcher ✳ un̄ Cuͦnrat Brunnˀ vō Lippliswalt vō im umb einē jerlich zins gùhebt hant,
Annen, sinˀ elichˀ husfroͧwē, Ruͦdolfs, seligē, tochtˀ, vō Iberg, ✳ umb sechzig guldin guͦter floriner, ✳ mit
voller Zùrichˀ gewicht, ✳ widˀ ze loͤsende. ✳ aber tuͦn ich kunt mit disē brief, ✳ daz dˀ vorgen̄ Cuͦnrat
vō Wolen gar und gentzlich bericht un̄ gewˀt ist un̄ och enphangē ist hat ✳ fûnfzig march silbˀs,
Zùricher gewichtes, ✳ und sechzig guldin guͦtˀ florin, mit voller Zùrichˀ gewicht, von Annen, siner
elichn̄ husfroͧwē, Ruͦd̄, seligē, tochtˀ von Iberg, ✳ un̄ hat daz vorgen̄ guͦt bewendet gentzlich
in sinē nùtz, ✳ dar umb so hat er dˀ vorgen̄ Annē, sinē elichē husfroͧwē, ✳ vˀsetzet un̄ gevertigot
in phandeswis sin burglehen ze Habspurg, daz man nemet von Wùlpissperg, un̄ alles, daz darzuͦ
gehoͤret, ✳ un̄ sin matten ze Wolen, die ledig eygen ist, ✳ ditz ist alles beschehen un̄ gevertiget
vor mir in gericht mit urteilde, ✳ daz es kraft haben sol nu ✳ un̄ her nach. ✳ hie bi warē, do dis
beschach un̄ sint oͧch zûgen der vorgeschribennē dingē ✳ die erber, bescheidē lùte, die hie nach
geschriben stant: Johans Bluͦme von Brugg, Ruͦdolf von Scherntz, Heinrich Vinseler, Johans am
Sinder und andˀ erbˀ lùten genuͦg. ✳ und dez ze einē warē, offnē urkund, so henche ich min
eigen insigel an disen brief, der gegeben ist ze Brugge in dˀ stat, do man zalte von gottes
geburt drùzehenhundert jar, ✳ dar nach in dem vierden und fùnftzigostē jare, ✳ an dem nechsten fritag
nach sant Uͦlrichs tag.
Königsf. 256
wist wie der vō Wolen vˀsatzt sin
bùrglechen zuͦ Hapspùrg ✳ genan̄t
Wuͦlpelsperg ✳
✳ K ✳
✳ B ✳ 26
Staatsarchiv
AARGAU
1354 .
256